**ОСНОВИ БЕЗБЕДНОГ РУКОВАЊА**

 **ВАТРЕНИМ ОРУЖЈЕМ**

 **ПОНАШАЊЕ НА СТРЕЛИШТУ**

1. Заштита за очи је обавезна од првог тренутка боравка на стрелишту.
2. Заштита за уши је обавезна када пуцамо или смо у близини некога ко пуца.
3. Безбедне зоне су једина места на стрелиштима на којима је дозвољено по доласку на стрелиште извадити оружје из футрола-кофера у којима је транспортовано, и по завршетку активности на стрелишту вратити оружје у кофер. Ту је такође дозвољено расклапати и склапати оружје и манипулисати са оружјем. Што се муниције тиче, она је у Безбедним зонама строго забрањена!

Супротно од тога муницијом је дозвољено руковати (пунити и празнити оквире) искључиво ван Безбедних зона!

 **ПОНАШАЊЕ НА ПОЛИГОНУ-СТЕЈЏУ**

1. Пуњење и пражњење оквира је дозвољено било где ван Безбедних зона
2. Руковање оружјем је дозвољено искључиво на команду инструктора, тренера, судије (руководиоца гађања).
3. Углови безбедности – цев оружја ни у ком случају не сме да наруши угао од 90 степени у односу на бочне бедеме.
4. Положај кажипрста приликом манипулације оружјем (најважнија „кочница“ тј. мера безбедности). Кажипрст јаче руке (прст којим се врши окидање) мора да буде високо на навлаци све док се оружје не доведе у положај за нишањење.
5. Узимање опреме или муниције са земље након пражњења оружја – било који део опреме или муниција која заврши на подлози у току пражњења оружја може се подићи тек по завршетку пражњења, после враћања пиштоља у футролу.

 **МЕРЕ БЕЗБЕДНОСТИ**

 **4 правила безбедног руковања ватреним оружјем:**

**1. Свако оружје сматрај напуњеним и тако се према њему опходи.**

**2. Никада не уперуј оружје у нешто што не желиш да погодиш.**

**3. Увек држи прст ван браника обараче до момента окидања.**

**4. Буди свестан своје мете и онога што се налази испред, поред и иза ње.**

**Елементи неопходни за остваривање поготка:**

-Став

-Хват

-Нишањење

-Дисање

-Окидање

**Команда за пуњење оружја:**

-Напуни и припреми се

**Команде за пражњење оружја:**

-Испразни

-Покажи празно

-Контролно окидање

-Оружје у футролу